สวัสดีค่ะ แท้งวัน15 (แต่สองสามวันหน้านั้นมีเลือดออกมาแล้วแต่เป็นเลือดสีน้ำตาล) แต่ไม่ได้ไปหา ไม่มีอาการอะไร หลังแท้งได้6วันได้มีอะไรกับแฟนแต่เลือดยังไหลอยู่(ไหลนิดมาก) อยากทราบมีโอกาสไมค่ะ และอีกคำถาม คนที่แท้งปกติมีชิ้นส่วนออกมากี่ชิ้น (ของเราออกมา2ชิ้น(แฝดหรือเปล่า)) ขอบค่ะ
สวัสดีค่ะ โดยปกติ หลังการแท้งลูก ควรงดการมีเพศสัมพันธ์ไปอย่างน้อย 2 สัปดาห์ เพื่อป้องกันมดลูกอักเสบติดเชื้อ และหลังจากนั้น ควรรีบหาวิธีคุมกำเนิดภายใน 2 สัปดาห์ เนื่องจากมีโอกาสที่จะตั้งครรภ์ต่อได้เร็วกว่าหลังคลอดทั่วไป โดยสามารถเลือกใช้วิธีคุมกำเนิดใดก็ได้ดังนั้น การที่เพิ่งแท้งไป 6 วัน แล้วมีเพศสัมพันธ์ ก็อาจเสี่ยงต่อการติดเชื้อเกิดมดลูกอักเสบได้ ส่วนโอกาสในการตั้งครรภ์อาจมีได้แต่ก็ถือว่าน้อย หลังจากนี้ ควรรีบหาวิธีคุมกำเนิดโดยเร็วค่ะ โดยอาจเริ่มทานยาคุมกำเนิดไปได้เลยค่ะ ทั้งนี้ หากมีอาการผิดปกติเกิดขึ้น เช่น ปวดท้องน้อย มีตกขาวที่ผิดปกติ ก็ควรไปพบสูติ-นรีแพทย์เพื่อรักษาค่ะในการแท้งนั้น สิ่งที่จะเห็นออกมาจากช่องคลอด ขึ้นอยู่กับว่าตั้งครรภ์ได้กี่สัปดาห์ค่ะ หากตั้งครรภ์เพียง 4-5 สัปดาห์ อาจไม่เห็นอะไร นอกจากเลือด แต่หากอายุครรภ์มากขึ้น ก็จะเริ่มเห็นชิ้นส่วนที่คล้ายพุงปลาออกมาได้ ส่วนการที่จะมีกี่ชิ้นนั้น หากชิ้นส่วนไม่ได้หลุดลอกออกมาพร้อมกัน ก็อาจเห็นหลายชิ้นก็ได้ ไม่จำเป็นต้องเป็นชิ้นเดียวกันค่ะ